Kevin Magnussen er uforstående over for dommernes beslutning om at tildele en fem sekunders straf for overhalingen af Daniil Kvyat i kampen om 11. pladsen

AUSTIN (Ekstra Bladet): Dommerne kom på overarbejde umiddelbart efter USA’s Grand Prix, hvor de skulle se på en lang række episoder i slutningen af løbet.

Blandt dem Kevin Magnussens overhaling af Daniil Kvyat i kampen om 11. pladsen.

Deres batalje sker i slutningen af løbet, hvor danskeren er på vej gennem feltet på friske supersoft-dæk, som var et par sekunder hurtigere, end de godt brugte medium russeren havde på sin Toro Rosso.

Kevin Magnussen var et par sekunder hurtigere per omgang, mens Daniil Kvyat konstaterede over sin radio, at hans dæk var ved at være færdige.

Begge racere er af banen, og dommerne ville se på, hvorvidt Kevin Magnussen drog for stor fordel af situationen.

Se situationen, der kostede Kevin straffen her



Inden afgørelsen kom, gav danskeren udtryk for, at det ville komme som en stor overraskelse for ham, hvis det endte med en straf.

- Jeg synes, at han prøver at udnytte reglerne og tvinge mig til at køre af banen for at få mig ud i en straf. Havde jeg ikke gået med på den leg, så var han bare kørt ind i mig, forklarer Kevin Magnussen, da Ekstra Bladet taler med ham i paddocken umiddelbart efter løbet.

- Der er noget galt, hvis dommerne er enige i det, siger han.

KEvin tweet Austin

Før turen gik til køen ved dommernes kontor, aflagde han en hurtig rapport til blandt andre chefingeniøren Alan Permane, teamchefen Frederic Vasseur og sin løbsingeniør Chris Richards.

Før der blev truffet en beslutning, skulle også Kimi Räikkönen til stewards (for et usikkert pitstop), herefter var det Felipe Massas og Fernando Alonsos tur for deres sammenstød.

Under løbet fik Daniil Kvyat en ti sekunders straf for i starten at banke op bagi Sergio Perez.

Kevin Magnussen var også i klinch med russeren under Monacos Grand Prix, hvor dommeren gav den hårdt prøvede Toro Rosso-kører skylden for deres kollision. Denne gang var episoden ikke så ophedet, og der blev givet hånd umiddelbart efter.

Dommerne var dog ikke enig i Renault-kørerens udlægning af situationen. Han fik fem sekunders straf, hvilket rykker ham ned på 12. pladsen - plus to strafpoint på kørerlicensen.

FAKTA: Kevins synderegister i 2016

Magnussen vandt højspændt Renault-duel

Kevin tættere på sæde: Renault-emne falder fra

Red Bull har besluttet sig! Endnu et F1-sæde er væk

Frustreret Kevin-boss efter torpedering: Hvad laver han?

Våbenhvile mellem Kevin og udskældt russer

Lynhurtige legender: Formel 1's 25 største kørere